Howard gaztelua

Howard gaztelua (ingelesez: Howard Castle) Ingalaterrako Iparraldeko Yorkshire konderrian kokatzen den gaztelu bat da. York hiritik 40 kilometro inguru iparralderantz dago. 1699-1712 urte bitartean Sir John Vanbrugh arkitektoaren eredua jarraituz Carlisleko kondeak eraiki zuen. Britainiar aristokraziaren landetxeen adibide ederrenetakoen artean aipatua izan ohi da, batez ere bere arkitektura bikain eta konplexuarengatik zein bere barnean dauzkan apaindura eta artelanengatik ere: azken hauen artean Canaletto, Annibale Carracci, Thomas Gainsborough eta Johann Zoffanyren artelanak daudelarik. Zinema Gaztelua hainbat filma eta telesailen kokalekua izan da. Horien artean ezagunenak: Barry Lyndon, Stanley Kubrick (1975) Brideshead Revisited telesaila (1981) Garfield 2 (2006) Brideshead Revisited filma (2008) Kanpo estekak Howard gazteluaren webgune ofiziala (Ingelesez)